אינדינגב

אינדינגב (inDnegev) הוא פסטיבל מוזיקה ואמנות עצמאית בנגב. הפסטיבל נערך לראשונה ב-2007 ומאז מתקיים בסתיו במצפה גבולות, ליד קיבוץ גבולות שבנגב המערבי תחת הסלוגן "מפריחים את הדממה". הפסטיבל נערך שלושה ימים בסוף השבוע במהלך אוקטובר והפך עם השנים לפסטיבל המרכזי למוזיקה עצמאית בישראל.
בין האמנים וההרכבים שהופיעו בפסטיבל בתחילת דרכים נמנים: אסף אבידן, ג'יין בורדו, A-WA, ,The Angelcy, אסתר רדא, גבע אלון, נגה ארז ועוד.

היסטוריה

פסטיבל האינדינגב הראשון נערך בשנת 2007 ביוזמתם של אסף קזדו ומתן נויפלד. הוא נמשך יומיים עם במת הופעות אחת והביא קהל של כ-1,500 איש. בפסטיבל הופיעו קצת יותר מ-20 הרכבים.
בפסטיבל ה-2 הגיע קהל של 3,000 אנשים, והופיעו בו קצת יותר מ-40 הרכבים. והחלה מסורת שבה הקהל בוחר את ההופעה הפותחת של הפסטיבל דרך ה"אינדי-סקר". והתחיל מתחם הארט-ע-זעכן, מתחם אומנות עם נושא שנתי שמלווה את היצירות המוצגות בו.
החל מהפסטיבל ה-3 ב-2009, החלו להימכר רוב הכרטיסים במכירה מוקדמת, נוספה במת הופעות אקוסטית ומספר ההרכבים גדל ל-70.
הפסטיבל ה-4 בשנת 2010 הורחב ל-3 ימים (חמישי עד שבת) במתכונת שנשמרת עד היום., מבנה הפסטיבל השתנה וניתנו השמות הרשמיים לבמות, "במת הקוף" (הבמה המרכזית) ו"במת הפיל", הקטנה יותר, שהחליפה את הבמה האקוסטית מהפסטיבל הקודם וכוונה לתת הזדמנות ללהקות פחות מוכרות לקבל חשיפה.
בפסטיבל ה-5 בשנת 2011 נוספה במת "עשן הזמן" (על שם בית הקפה מבאר שבע), במה קטנה שיועדה להופעות אינטימיות, הבמה לא זכתה להצלחה (עקב הסאונד שחדר מההופעות משתי הבמות הגדולות יותר). נוספה גם במה מאולתרת במתחם הקמפינג. באותו פסטיבל יצא הסרט "בארץ החיפושיות השחורות" של רותם פלנדר ותניא פלשקס על הפסטיבל והחל שיתוף פעולה בין הפסטיבל למגזין "אף" הירושלמי שהתרחב שנה לאחר מכן עם הפקת המגזין "גרון", עם פירוט ההופעות, טורים ועוד.
בפסטיבל ה-7 בשנת 2013 התרחב מבנה הפסטיבל אשר נשאר כמעט זהה עד היום עם תחילת מתחם ה-InDtronix אשר בנוי כרחבה קטנה להופעות חיות ותיקלוטים. באותו פסטיבל הגיעו למעלה מ-7,000 איש.
בפסטיבל ה-8 בשנת 2014 התמסדה במה נוספת להרכבים קטנים ולא מוכרים אשר נקראת 'במת החיפושית'. מאז מבנה הפסטיבל נשאר כמעט זהה.
לקראת הפסטיבל ה-13 בשנת 2019 הכריזו מארגני הפסטיבל על שיתוף פעולה עם המפיק והארמגן שוקי וייס בהפקת הפסטיבל, שילוב ליין אפ בינלאומי והרחבה של הפסטיבל. באותה שנה בוטלה במת החיפושית אך נוספו שני מתחמים חדשים, מתחם סאונדסיסטם ומתחם הספינה (מיצב אומנותי מהאינדינגב ה-12 שהפך לרחבת ריקודים). בנוסף מתחם אדמה שכבר פעל פסטיבל קודם לכן הפך לקבוע.

ליינאפים

אמנים מרכזיים שהופיעו בכל פסטיבל:

אינדינגב ה-1 (2007)

עמיר לב, יהלי סובול, דויד פרץ, מלכת הפלקט, Malox, נעם רותם, מיכל לוטן, עמית ארז, שני קדר, דני הדר ועוד.

אינדינגב ה-2 (2008)

חיה מילר, יהוא ירון, רות דולורס וייס, גבע אלון, ג'ירפות, אסף אבידן והמוג'וס, האחים רמירז, Tiny Fingers, בום פם, רם אוריון, אטליז, ערן צור, דויד פרץ ונדב אזולאי, טל אורן, הדס בלאס והדס קליינמן, יאיר יונה, עמית ארז, לא, הגרוטאות, יובל גורביץ' ועוד.

אינדינגב ה-3 (2009)

עוזי נבון ומכרים, בום פם ואורחים מיוחדים, נדב גדג', גבע אלון ו-Tree, ערן צור ומידנייט פיקוקס, זבולון דאב סיסטם, תעני אסתר וכהן את מושון, הקולקטיב, האחים רמירז עם יהוא ירון ורות דולורס וייס, חיה מילר וסמטת פחם, Tiny Fingers, רייסקינדר, Greenhouse, מריונטה סול, דפנה והעוגיות, Avalon, בני בשן ועוזי פיינרמן, איתי בלטר ונדב אזולאי, אבי עדאקי, Umlala, אביב מארק, דוד פרץ, סגול 59 ועוד.

אינדינגב ה-4 (2010)

יהוא ירון, קרולינה, אבי עדאקי ולהקה, מיכל לוטן ודניאלה ספקטור, Umlala, צביקה פורס אורקסטרה, כל החתיכים אצלי, Tree ועמיר לב, נערות ריינס, נעם רותם, פונץ', קוואמי והחלבות, שממל, יעל דקלבאום, חיה מילר והפשרות, הקולקטיב מארח את קותי, בום פם והאחים רמירז, רם אוריון, כלבי רוח, יאיר יונה ועוד.

אינדינגב ה-5 (2011)

נקמת הטרקטור, קומביין, Tiny Fingers, 3421, איזבו, משפחת אלייב, מלכות האמבטיה, ישראל ברייט, רועי דהן, שרון קנטור, פאנקנשטיין, Umlala, שירה ז' כרמל, שי נובלמן, מריונטה סול ונעם רותם, נעם נבו ועינב ג'קסון כהן, אלקטריק זו, סתיו בן שחר עם יהוא ירון וזאב טנא, The Angelcy, נגה שלו, יענקל'ה רוטבליט, אבי והעדאקיז, Brain Candies, בני בשן, זבולון דאב סיסטם, רות דולורס וייס ועוד.

אינדינגב ה-6 (2012)

הבילויים, Yamen Blues, ליירז וקותי, דניאל זמיר, רותם אור ועדי אולמנסקי, Malox, Tatran, שלום גד, עמית ארז וה-Secret sea, רם אוריון, הקולקטיב, פאניק אנסמבל והילה רוח, אבי עדאקי, TheAngelcy, אסתר רדא, חנן בן סימון, נעם רותם, לוס כפרוס, לייזר לויד, Sun Tailor, ועדת חריגים, LFNT, לילי פרנקו, שיבת ציון, אייל תלמודי, אלון עדר ועוד.

אינדינגב ה-7 (2013)

אביתר בנאי, התפוחים, The Flying Baby, מארינה מקסימיליאן בלומין, אביב גדג', רוקפור, אסתר רדא, שי צברי, אורי כנרות, דניאלה ספקטור, פונץ' ושלום גד, שלמה בר ו-Tiny Fingers, מארש דונדורמה, יהוא ירון ורות דולורס וייס, הילה רוח ועדי רנרט, סיסטם עאלי, נגה שלו ואבי עדאקי, יאפים עם ג'יפים, savage detective, צביקה פורס, Totemo חיה מילר עם נדב אזולאי ואביב נוימן, Tatran ועוד.

אינדינגב ה-8 (2014)

ברי סחרוף, TheAngelcy, החצר האחורית, גבע אלון, הקולקטיב, אפרת בן צור, שפתיים, רות דולורס וייס ועוזי רמירז, A-WA, תמר אייזנמן, אלון עדר, עדי אולמנסקי, איטליז, תמר אפק, Buttering Trio, Garden City Movement, ג'נגו, Malox, אלקטריק זו, נצ'י נצ', Sol Monk, דני דורצ'ין, רייסקינדר, Sun Tailor ומיקה שדה, הילה רוח, Flora, רן ראשון, טל אורן, טל פוגל, לירון עמרם, הפנתרים ועוד.

אינדינגב ה-9 (2015)

שי צברי, רמי פורטיס, נוגה ארז, Tatran, Lola Marsh, ג'יין בורדו, קותימן אורקסטרה, קין והבל 90210, דאב על הירח, אביב מארק ויהלי סובול, יהוא ירון ומארק אליהו, דניאל תורג'מן, Zohara, חנן בן-ארי, אביב גדג', עמיר לב, עוזי נבון, Tiny Fingers, Red Axes, תעני אסתר, המפשעות והמסך הלבן, Full Trunk,  לוסיל קרו עם גל דה פז, צליל, הילה רוח, ועדת חריגים, האחיות ג'משיד, לא, Dorj, אורי אבני, חיה מילר, גילי יאלו ועוד.

אינדינגב ה-10 (2016)

ריף כהן, אסף אמדורסקי, שי בן צור, תומר ישעיהו, ג'ימבו ג'יי ולהקת הספא,  Reo, Garden City Movement, נצ'י נצ'‏, Ape Records (מרינה מקסימיליאן בלומין, תמיר מוסקט, תומר יוסף, גלעד כהנא ו-A-WA), המסך הלבן, זבולון דאב סיסטם, חיה מילר, מלכה באיה, בצפר, גילי יאלו וטיגריס, ארמון, שלום גד והיהלומים, רם אוריון, Totemo, Buttering Trio, רועי דהן, Shtuby, רבע לאפריקה, סילבי ז'אן, זאב טנא, אבי עדאקי, פלורה, מידנייט פיקוקס ויהלי סובול, נעמי חשמונאי, סיסטם עאלי ותאמר נפאר, הפוסי של לוסי, The Paz Band, רייסקינדר ועוד.

אינדינגב ה-11 (2017)

ג'ירפות, רוקפור, אסתר רדא, נגה ארז, יהוא ירון וערן צור, TheAngelcy, Tatran, איה זהבי פייגלין ואלון עדר, ערוץ הכיבוד, אקו ושאנן סטריט, לונה אבו נאסר, דויד פרץ, בן גולן, יובל מנדלסון,  Benjamin's Brother, הדס קליינמן ואביב בכר, אוזו בזוקה, יוסי פיין ובן איילון, Tiny Fingers, ספי ציזלינג וקותימאן, Lucille Crew, המפשעות, הילה רוח, Anna RF, כהן את מושון עם מיכאל סוויסה, Yemen Blues, The great machine, לא, רן ראשון, ספוטניק היי פיי, אנטיגונה רקס, שני פלג ונגה שלו, תומר ישעיהו, Magi, רגל סברס, atalefim ועוד.

אינדינגב ה-12 (2018)

טיפקס, מיכה שטרית, החצר האחורית, פלד, Coolooloosh, פול טראנק, הקולקטיב, ג'ימבו ג'יי, יעל דקלבאום, עמיר לב, ליילי, המסך הלבן, תומר ישעיהו, קין והבל 90210, גרדן סיטי מובמנט, מאיה איזקוביץ, עוזי נבון והחוויות, טוניק קלוניק, קוסטה קפלן, Jonz, רייסקינדר, ארמון, בוגי בלגאן, הפוסי של לוסי, ניר שלמה, טיגריס, עדי אולמנסקי, ביטניק, לוס כפרוס, דני הדר, סילבי ז'אן, Malabi Tropical, יעל אייזנברג, WC, מיקה דוארי, הזאבות, Shiran ,The Turbans, ארז דסקל, קובארי, רחל ירון, Benji Trio ועוד.

אינדינגב ה-13 (2019) (* רשימה לא סופית)

הופעות חו"ל: IAMDDB, מקס רומיאו, L'epee, קל אסוף, המאוסקוביץ' דאנס בנד, פולאקזויד, אול ווי אר, Salomon Heritage ועוד. הופעות מקומיות: רמי פורטיס, A-WA, The Paz Band רונה קינן, שי צברי, נגה ארז ואקו, אביב גדג', תאמר נפאר, יהלי סובול, הילה רוח וגלעד כהנא, היללה, ביטפוט, האחים צברי, דור3, באטרינג טריו, אלון עדר ולהקה עם דניאל רובין, טוטמו, פורסט, אבו דיסקו, ספי ציזלינג וליילה מועלם, Cut 'N' bass עם במט, לירון עמרם והפנתרים, שטובי, גארדן סיטי מובמנט, דניאל קריאף, RAS, אלקטריק זו, לפט, לרוז, לילי פרנקו, נטע אלקיים, רוני בר הדס, Pattie, ברק כהן, סבבה 5, עלמה מדרה, שוורצמן ובן גולן, אזולאי\ נמט, די ג'יי מש, קולות מאפריקה, טדי נגוסה (זולוד) ועוד.